IZVEDBENI SKLEP KOMISIJE (EU) 2020/676

z dne 18. maja 2020

glede izvzetij iz razširjene protidampinške dajatve na nekatere dele za kolesa s poreklom iz Ljudske republike Kitajske v skladu z Uredbo (ES) št. 88/97

(notificirano pod dokumentarno številko C(2020) 3137)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 13(4) Uredbe,

ob upoštevanju Uredbe Sveta (ES) št. 71/97 z dne 10. januarja 1997 o razširitvi dokončne protidampinške dajatve, uvedene z Uredbo (EGS) št. 2474/93 na kolesa s poreklom iz Ljudske republike Kitajske, na uvoz nekaterih delov za kolesa iz Ljudske republike Kitajske in o obračunavanju razširjene dajatve na takšen uvoz, registriran po Uredbi (ES) št. 703/96 (2), in zlasti člena 3 Uredbe,

ob upoštevanju Uredbe Komisije (ES) št. 88/97 z dne 20. januarja 1997 o dovoljenju za oprostitev plačila uvozne dajatve na uvoz nekaterih delov za kolesa s poreklom iz Ljudske republike Kitajske, uvedene z Uredbo Sveta (EGS) št. 2474/93 in razširjene z Uredbo Sveta (ES) št. 71/97 o protidampinški dajatvi (3), in zlasti členov 4 do 7 Uredbe,

ob upoštevanju Izvedbene uredbe Komisije (EU) 2019/1379 z dne 28. avgusta 2019 o uvedbi dokončne protidampinške dajatve na uvoz koles s poreklom iz Ljudske republike Kitajske, kakor je bila razširjena na uvoz koles, poslanih iz Indonezije, Malezije, Šrilanke, Tunizije, Kambodže, Pakistana in Filipinov, ne glede na to, ali so deklarirana kot izdelek s poreklom iz teh držav ali ne, po pregledu zaradi izteka ukrepa v skladu s členom 11(2) Uredbe (EU) 2016/1036 (4),

po obvestitvi držav članic,

ob upoštevanju naslednjega:

(1) Za uvoz nekaterih bistvenih delov za kolesa s poreklom iz Ljudske republike Kitajske (v nadaljnjem besedilu: LRK) v Unijo se uporablja protidampinška dajatev, ki je posledica razširitve protidampinške dajatve, uvedene na uvoz koles s poreklom iz LRK z Uredbo (ES) št. 71/97.

(2) V skladu s členom 3 Uredbe (ES) št. 71/97 je Komisija pooblaščena za sprejemanje potrebnih ukrepov, s katerimi se odobri izvzetje za uvoz bistvenih delov za kolesa, pri katerem ni izogibanja protidampinški dajatvi.

(3) Ti izvedbeni ukrepi so določeni v Uredbi (ES) št. 88/97 o uvedbi posebnega sistema oprostitev.

(4) Na tej podlagi je Komisija iz plačila razširjene dajatve izvzela številne sestavljavce koles.

(5) V skladu s členom 16(2) Uredbe (ES) št. 88/97 je Komisija v Uradnem listu Evropske unije že večkrat objavila seznam izvzetih strank (5).

(6) Zadnji Izvedbeni sklep Komisije (EU) 2020/588 (6) glede izvzetij na podlagi Uredbe (ES) št. 88/97 je bil sprejet 22. aprila 2020.

(7) V tem sklepu se uporabljajo opredelitve pojmov iz člena 1 Uredbe (ES) št. 88/97.

(8) Komisija je 19. decembra 2016 od nizozemske družbe VanMoof B.V. (v nadaljnjem besedilu: VanMoof) prejela zahtevek za izvzetje z informacijami, ki so potrebne za ugotovitev, ali je ta zahtevek sprejemljiv v skladu s členom 4(1) Uredbe (ES) št. 88/97.

(9) V skladu s členom 5(1) Uredbe (ES) št. 88/97 se od dne, ko Komisija prejme njen zahtevek za izvzetje, do odločitve glede ustreznosti zahtevka, oprosti plačilo razširjene dajatve za vsak uvoz bistvenih delov za kolesa, ki ga družba VanMoof deklarira za prosti promet.

(10) Družbi VanMoof je bila dodeljena dodatna oznaka TARIC C202, da se identificira uvoz bistvenih delov za kolesa, deklariranih za prosti promet, ter ob predpostavki oprostitve plačila razširjene dajatve.

(11) Nato je družba VanMoof Komisijo obvestila, da se je njen sistem evidentiranja prilagodil in izboljšal, da bi se dokazala skladnost z zahtevami iz člena 6 Uredbe (ES) št. 88/97, ter je zato zaprosila, da se prestavi datum zahtevka za izvzetje z 19. decembra 2016 na 1. januar 2018.

(12) Zato bi bilo treba odpraviti oprostitev plačila razširjene dajatve za obdobje pred 1. januarjem 2018. Razširjeno dajatev bi bilo treba pobrati od datuma prejema zahtevka za izvzetje, ki ga je predložila družba VanMoof, tj. od datuma, ko je oprostitev začela veljati (19. decembra 2016 do 31. decembra 2017). Zato se do odločitve glede ustreznosti zahtevka za izvzetje nov datum, ko je oprostitev razširjene dajatve začela veljati, prestavi na 1. januar 2018.

(13) Komisija je zaključila pregled ustreznosti zahtevka za izvzetje družbe VanMoof.

(14) Med pregledom je Komisija ugotovila, da je bila vrednost delov s poreklom iz LRK nižja od 60 % skupne vrednosti delov, uporabljenih pri vseh kolesih, ki jih je sestavila družba VanMoof. To je veljalo tudi za večino koles, ki jih je sestavila družba VanMoof.

(15) Zato je Komisija ugotovila, da dejavnosti sestavljanja koles, ki jih opravlja družba VanMoof, ne spadajo na področje uporabe člena 13(2) Uredbe (EU) 2016/1036. Zaradi tega in v skladu s členom 7(1) Uredbe (ES) št. 88/97 družba VanMoof izpolnjuje pogoje za izvzetje iz razširjene dajatve.

(16) V skladu s členom 7(2) Uredbe (ES) št. 88/97 bi moralo izvzetje veljati od datuma, ko je začela veljati oprostitev razširjene dajatve, tj. od 1. januarja 2018. Carinski dolg strank, ki so zaprosile za izvzetje, v zvezi z razširjeno dajatvijo bi moral zato šteti za ničnega od istega datuma.

(17) Komisija je družbo VanMoof obvestila o svojih sklepih glede ustreznosti zahtevka za izvzetje in ji je omogočila, da poda pripombe. Komisija ni prejela nobenih pripomb.

(18) Ker izvzetje velja samo za stranko, izrecno navedeno v preglednici spodaj, bi morala izvzeta stranka nemudoma uradno obvestiti Komisijo (7) o kakršni koli spremembi (na primer spremembi imena, pravne oblike ali naslova oziroma ustanovitvi novega subjekta, ki se ukvarja s sestavljanjem, ali vzpostavitvi novih proizvodnih procesov). V takih primerih bi morala družba VanMoof zagotoviti vse ustrezne informacije, zlasti o vsaki spremembi dejavnosti, povezanih z dejavnostmi sestavljanja. Komisija bo po potrebi sklice ustrezno posodobila. Dodatna oznaka TARIC Ime Naslov C202 VanMoof B.V. Mauritskade 55, NL-1092 AD Amsterdam, Nizozemska

SPREJELA NASLEDNJI SKLEP:

Člen 1 Stranka iz preglednice v tem členu je izvzeta iz razširitve dokončne protidampinške dajatve, ki je bila z Uredbo Sveta (EGS) št. 2474/93 (8) uvedena na kolesa s poreklom iz Ljudske republike Kitajske in z Uredbo (ES) št. 71/97 razširjena na uvoz nekaterih delov za kolesa s poreklom iz Ljudske republike Kitajske. V skladu s členom 7(2) Uredbe (ES) št. 88/97 začne to izvzetje učinkovati od datuma, navedenega v stolpcu preglednice z naslovom „Datum učinkovanja“. Izvzetje se uporablja le za stranko, izrecno navedeno v preglednici v tem členu. Izvzeta stranka nemudoma uradno obvesti Komisijo o kakršni koli spremembi imena in naslova ter zagotovi vse potrebne informacije, zlasti o kakršni koli spremembi svojih dejavnosti, povezanih z dejavnostmi sestavljanja, kar zadeva pogoje za izvzetje. Izvzeta stranka Dodatna oznaka TARIC Ime Naslov Datum učinkovanja C202 VanMoof B.V. Mauritskade 55, NL-1092 AD Amsterdam, Nizozemska 1.1.2018

Člen 2 Oprostitev plačila razširjene protidampinške dajatve v skladu s členom 5 Uredbe (ES) št. 88/97 se odpravi za stranko iz preglednice v členu 1. Razširjeno dajatev je treba pobrati od 19. decembra 2016 do 31. decembra 2017.

Člen 3 Ta sklep je naslovljen na države članice in stranko iz člena 1 ter se objavi v Uradnem listu Evropske unije.

V Bruslju, 18. maja 2020 Za Komisijo Phil HOGAN Član Komisije

(1) UL L 176, 30.6.2016, str. 21.

(2) UL L 16, 18.1.1997, str. 55.

(3) UL L 17, 21.1.1997, str. 17.

(4) UL L 225, 29.8.2019, str. 1.

(5) UL C 45, 13.2.1997, str. 3, UL C 112, 10.4.1997, str. 9, UL C 220, 19.7.1997, str. 6, UL L 193, 22.7.1997, str. 32, UL L 334, 5.12.1997, str. 37, UL C 378, 13.12.1997, str. 2, UL C 217, 11.7.1998, str. 9, UL C 37, 11.2.1999, str. 3, UL C 186, 2.7.1999, str. 6, UL C 216, 28.7.2000, str. 8, UL C 170, 14.6.2001, str. 5, UL C 103, 30.4.2002, str. 2, UL C 35, 14.2.2003, str. 3, UL C 43, 22.2.2003, str. 5, UL C 54, 2.3.2004, str. 2, UL L 343, 19.11.2004, str. 23, UL C 299, 4.12.2004, str. 4, UL L 17, 21.1.2006, str. 16, UL L 313, 14.11.2006, str. 5, UL L 81, 20.3.2008, str. 73, UL C 310, 5.12.2008, str. 19, UL L 19, 23.1.2009, str. 62, UL L 314, 1.12.2009, str. 106, UL L 136, 24.5.2011, str. 99, UL L 343, 23.12.2011, str. 86, UL L 119, 23.4.2014, str. 67, UL L 132, 29.5.2015, str. 32, UL L 331, 17.12.2015, str. 30, UL L 47, 24.2.2017, str. 13, UL L 79, 22.3.2018, str. 31, UL L 171, 26.6.2019, str. 117, UL L 138, 30.4.2020, str. 8.

(6) Izvedbeni sklep Komisije (EU) 2020/588 z dne 22. aprila 2020 glede izvzetij iz razširjene protidampinške dajatve na nekatere dele za kolesa s poreklom iz Ljudske republike Kitajske v skladu z Uredbo (ES) št. 88/97 (UL L 138, 30.4.2020, str. 8).

(7) Stranki se priporoča, da uporabi naslednji elektronski naslov: TRADE-BICYCLE-PARTS@ec.europa.eu.

(8) Uredba Sveta (EGS) št. 2474/93 z dne 8. septembra 1993 o uvedbi dokončne protidampinške dajatve na uvoz v Skupnost koles s poreklom iz Ljudske republike Kitajske in dokončnem pobiranju začasne protidampinške dajatve (UL L 228, 9.9.1993, str. 1).